พระราชกฤษฎีกาพระราชกฤษฎีกาจัดตั้งส่วนราชการในมหาวิทยาลัยมหิดลทบวงมหาวิทยาลัยพ.ศ. ๒๕๓๘ ภูมิพลอดุลยเดช ป.ร.ให้ไว้ ณ วันที่ ๑๗กรกฎาคม พ.ศ. ๒๕๓๘เป็นปีที่ ๕๐ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรปรับปรุงการจัดตั้งส่วนราชการในมหาวิทยาลัยมหิดลทบวงมหาวิทยาลัยเสียใหม่ เพื่อให้เหมาะสมยิ่งขึ้นอาศัยอำนาจตามความในมาตรา ๑๗๘ของรัฐธรรมนูญแห่งราชอาณาจักรไทยซึ่งแก้ไขเพิ่มเติมโดยรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๕)พุทธศักราช ๒๕๓๘ และมาตรา ๙ วรรคหนึ่ง แห่งพระราชบัญญัติมหาวิทยาลัยมหิดล พ.ศ.๒๕๓๐ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาจัดตั้งส่วนราชการในมหาวิทยาลัยมหิดลทบวงมหาวิทยาลัย พ.ศ. ๒๕๓๘มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ยกเลิก(๑) พระราชกฤษฎีกาจัดตั้งสถาบันพัฒนาการสาธารณสุขอาเซียนมหาวิทยาลัยมหิดล พ.ศ. ๒๕๓๑(๒) พระราชกฤษฎีกาจัดตั้งศูนย์ศาลายา มหาวิทยาลัยมหิดล พ.ศ.๒๕๓๒(๓) พระราชกฤษฎีกาจัดตั้งคณะวิศวกรรมศาสตร์มหาวิทยาลัยมหิดล พ.ศ. ๒๕๓๓(๔) พระราชกฤษฎีกาจัดตั้งวิทยาลัยราชสุดา มหาวิทยาลัยมหิดลพ.ศ. ๒๕๓๖มาตรา ๔ให้จัดตั้งส่วนราชการในมหาวิทยาลัยมหิดล ทบวงมหาวิทยาลัย ดังนี้(๑) สำนักงานอธิการบดี(๒) บัณฑิตวิทยาลัย(๓) คณะทันตแพทยศาสตร์(๔) คณะเทคนิคการแพทย์(๕) คณะพยาบาลศาสตร์(๖) คณะแพทยศาสตร์โรงพยาบาลรามาธิบดี(๗) คณะแพทยศาสตร์ศิริราชพยาบาล(๘) คณะเภสัชศาสตร์(๙) คณะวิทยาศาสตร์(๑๐) คณะวิศวกรรมศาสตร์(๑๑) คณะเวชศาสตร์เขตร้อน(๑๒) คณะสังคมศาสตร์และมนุษยศาสตร์(๑๓) คณะสาธารณสุขศาสตร์(๑๔) คณะสิ่งแวดล้อมและทรัพยากรศาสตร์(๑๕) วิทยาลัยราชสุดา(๑๕ ทวิ)[๒]วิทยาลัยวิทยาศาสตร์และเทคโนโลยีการกีฬา(๑๖) สถาบันพัฒนาการสาธารณสุขอาเซียน(๑๗) สถาบันวิจัยประชากรและสังคม(๑๘) สถาบันวิจัยภาษาและวัฒนธรรมเพื่อพัฒนาชนบท(๑๙) สถาบันวิจัยโภชนาการ(๒๐ ทวิ)[๓]ศูนย์ตรวจสอบสารต้องห้ามในนักกีฬา(๒๑) ศูนย์ศาลายา(๒๒) สำนักคอมพิวเตอร์(๒๓) สำนักสัตว์ทดลองแห่งชาติ(๒๔) สำนักหอสมุดมาตรา ๕ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือโดยที่เป็นการสมควรปรับปรุงการจัดตั้งส่วนราชการในมหาวิทยาลัยมหิดลเสียใหม่เพื่อรวมการจัดตั้งส่วนราชการที่มีอยู่ในปัจจุบันให้อยู่ในกฎหมายฉบับเดียวกันซึ่งตามมาตรา ๙ วรรคหนึ่ง แห่งพระราชบัญญัติมหาวิทยาลัยมหิดล พ.ศ. ๒๕๓๐ บัญญัติว่าการจัดตั้ง การรวม การยุบ บัณฑิตวิทยาลัย คณะ วิทยาลัย สถาบัน ศูนย์ สำนักและส่วนราชการที่เรียกชื่ออย่างอื่นที่มีฐานะเทียบเท่าคณะให้ทำเป็นพระราชกฤษฎีกาจึงจำเป็นต้องตราพระราชกฤษฎีกานี้พระราชกฤษฎีกาจัดตั้งส่วนราชการในมหาวิทยาลัยมหิดลทบวงมหาวิทยาลัย (ฉบับที่ ๒)พ.ศ. ๒๕๓๘[๔]หมายเหตุ :- เหตุผลในการประกาศใช้พระราชกฤษฎีกาฉบับนี้ คือโดยที่เป็นการเตรียมการเพื่อรองรับการเป็นเจ้าภาพจัดการแข่งขันกีฬาเอเชี่ยนเกมส์ครั้งที่ ๑๓ ซึ่งจะมีขึ้นในปี พ.ศ. ๒๕๔๑ ตามนโยบายของรัฐบาลสมควรจัดตั้งศูนย์ตรวจสอบสารต้องห้ามในนักกีฬาในมหาวิทยาลัยมหิดลเพื่อเป็นศูนย์กลางในการตรวจสอบ ควบคุมและป้องกันการใช้สารต้องห้ามในนักกีฬาที่ได้มาตรฐานและได้รับการรับรองมาตรฐานจากคณะกรรมการโอลิมปิคสากลสามารถให้บริการตรวจสอบสารต้องห้ามในนักกีฬาให้แก่นักกีฬาของชาติต่างๆ ในภูมิภาคได้ รวมทั้งเพื่อเป็นศูนย์ทางวิชาการเกี่ยวกับสารต้องห้ามในนักกีฬาด้วยและโดยที่มาตรา ๙ วรรคหนึ่ง แห่งพระราชบัญญัติมหาวิทยาลัยมหิดล พ.ศ. ๒๕๓๐บัญญัติว่า การจัดตั้งการรวม การยุบ บัณฑิตวิทยาลัย คณะวิทยาลัย สถาบัน ศูนย์สำนัก และส่วนราชการที่เรียกชื่ออย่างอื่นที่มีฐานะเทียบเท่าคณะให้ทำเป็นพระราชกฤษฎีกาจึงจำเป็นต้องตราพระราชกฤษฎีกานี้พระราชกฤษฎีกาจัดตั้งส่วนราชการในมหาวิทยาลัยมหิดลทบวงมหาวิทยาลัย (ฉบับที่ ๓)พ.ศ. ๒๕๓๙[๕]หมายเหตุ :- เหตุผลในการประกาศใช้พระราชกฤษฎีกาฉบับนี้ คือโดยที่รัฐบาลมีนโยบายที่จะพัฒนาและส่งเสริมการกีฬาตลอดจนเผยแพร่ความรู้และความเข้าใจที่ถูกต้องเกี่ยวกับการออกกำลังกายการรักษาสุขภาพพลานามัย และการนันทนาการแก่ประชาชนโดยทั่วไปสมควรจัดตั้งวิทยาลัยวิทยาศาสตร์และเทคโนโลยีการกีฬาขึ้นในมหาวิทยาลัยมหิดล เพื่อเป็นการสนองนโยบายดังกล่าวรวมทั้งเป็นศูนย์ทางวิชาการในด้านการจัดการเรียนการสอน การวิจัยและการให้บริการทางด้านวิทยาศาสตร์และเทคโนโลยีการกีฬา และโดยที่มาตรา ๙ วรรคหนึ่งแห่งพระราชบัญญัติมหาวิทยาลัยมหิดล พ.ศ.๒๕๓๐ บัญญัติว่า การจัดตั้ง การรวม การยุบบัณฑิตวิทยาลัย คณะ วิทยาลัย สถาบัน ศูนย์ สำนักและส่วนราชการที่เรียกชื่ออย่างอื่นที่มีฐานะเทียบเท่าคณะให้ทำเป็นพระราชกฤษฎีกาจึงจำเป็นต้องตราพระราชกฤษฎีกานี้วิภา/ผู้จัดทำ๑๕ มีนาคม ๒๕๕๔[๑] ราชกิจจานุเบกษาเล่ม ๑๑๒/ตอนที่ ๓๓ ก/หน้า ๕/๑๔ สิงหาคม ๒๕๓๘[๒] มาตรา ๔ (๑๕ ทวิ) เพิ่มโดยพระราชกฤษฎีกาจัดตั้งส่วนราชการในมหาวิทยาลัยมหิดลทบวงมหาวิทยาลัย(ฉบับที่ ๓) พ.ศ. ๒๕๓๙[๓] มาตรา ๔ (๒๐ ทวิ) เพิ่มโดยพระราชกฤษฎีกาจัดตั้งส่วนราชการในมหาวิทยาลัยมหิดลทบวงมหาวิทยาลัย(ฉบับที่ ๒) พ.ศ. ๒๕๓๘[๔] ราชกิจจานุเบกษาเล่ม ๑๑๒/ตอนที่ ๔๘ ก/หน้า ๔/๒๘ พฤศจิกายน ๒๕๓๘[๕] ราชกิจจานุเบกษาเล่ม ๑๑๓/ตอนที่ ๒๕ ก/หน้า ๘/๕ กรกฎาคม ๒๕๓๙